Το Διαπολιτισμικό Δημοτικό Σχολείο Σαπών Κομοτηνής
Creators: name: Παπούντζα, Μαρία Ιωάννη
Publisher: name: Aristotle University of Thessaloniki
Year: 2013
Subjects: Διαπολιτισμικό Δημοτικό Σχολείο
Σάπες
Intercultural Primary School
Sapes

description: Τις τελευταίες δεκαετίες η Ελλάδα μεταβλήθηκε σε μία χώρα υποδοχής παλιννοστούντων και αλλοδαπών. Η πολιτεία, το εκπαιδευτικό σύστημα και λιγότερο η κοινωνία της Ελλάδας φάνηκαν απροετοίμαστοι στην ορθή αντιμετώπιση της πολυπολιτισμικής ετερότητας. Μπροστά σε αυτό τον κυκεώνα των εξελίξεων, νέες εκπαιδευτικές ιδέες και πρακτικές αναδύθηκαν σε μία προσπάθεια του εκπαιδευτικού κόσμου και της πολιτείας να βρουν λύσεις. Δείγμα δημοκρατικής και πολιτισμένης πολιτείας είναι εκείνη που χαρακτηρίζεται για το σεβασμό της στην ετερότητα. Έτσι, η διαπολιτισμική αγωγή και εκπαίδευση κρίνεται ως η πιο κατάλληλη για την ομαλή ένταξη αυτών των διαφοροποιημένων ομάδων, καθώς τους δίνεται η ευκαιρία να συμμετέχουν ενεργά στην κοινωνική ζωή διατηρώντας παράλληλα την ταυτότητά τους. Η διαπολιτισμική αγωγή δεν σημαίνει βέβαια την άκριτη αποδοχή κάθε ιδιαιτερότητας, ηθών και εθίμων, καθώς και οι διαφοροποιημένες ομάδες, από τη μεριά τους, στα πλαίσια της πολυπολιτισμικότητας, πρέπει να σέβονται τις κοινά αποδεκτές αξίες της χώρας υποδοχής τους. Σταθμός στην ιστορία της διαπολιτισμικής εκπαίδευσης στην Ελλάδα αποτελεί η ψήφιση του Ν. 2413/1996, που ορίζει την ίδρυση των σχολείων διαπολιτισμικής εκπαίδευσης και τους σκοπούς που θα υπηρετούνται μέσω αυτών. Όμως, οι προσπάθειες και οι καλές προθέσεις της πολιτείας (με νόμους, εγκυκλίους, ολοήμερο, Τ.Υ., Φ.Τ. ,Τ.Ε.) να προσφέρει ισότιμες ευκαιρίες εκπαίδευσης και μάθησης στα παιδιά που φοιτούν στο σχολείο με σκοπό, όχι μόνο τη σχολική, αλλά και την κοινωνική και επαγγελματική τους ένταξη στην ελληνική κοινωνία, εκ του αποτελέσματος κρίνονται ανεπαρκείς. Επιλέξαμε να μελετήσουμε την περίπτωση του Διαπολιτισμικού Δημοτικού Σχολείου Σαπών Κομοτηνής εξαιτίας της πλούσιας ιστορίας της περιοχής και της πολυχρωμίας του μαθητικού δυναμικού του. Η ιστορία των Σαπών ξεκινά από την αρχαιότητα, καθώς οι Σαππαίοι ήταν ένα αρχαίο θρακικό φύλλο, το οποίο, από τον 7ο αι. π. Χ., δημιουργεί πόλεις στην περιοχή. Σημαντικά σημεία στην ιστορία του Δημοτικού Σχολείου Σαπών είναι το 1920 που αποτελεί το έτος ιδρύσεώς του, η πενταετία 1940-1945, κατά τη διάρκεια της οποίας το σχολείο τελεί υπό βουλγαρική κατοχή και τα έτη 1991-1993, όπου εγγράφονται στο σχολείο 200 νέοι μαθητές. Σήμερα το μαθητικό δυναμικό του σχολείου αποτελείται από χριστιανούς ελληνικής καταγωγής, Πομάκους, Ρομά, παλιννοστούντες και αλλοδαπούς μαθητές με καταγωγή κυρίως από τη Ρωσία, τη Γεωργία, την Αρμενία, το Καζακστάν και την Ουκρανία. Μετά από την έρευνα που εκπονήθηκε για το συγκεκριμένο σχολείο και μέσα από τη μελέτη των αρχείων του, διαπιστώνεται ο αγώνας και η δραστηριοποίηση των εκπαιδευτικών του σχολείου να βοηθήσουν στην επίλυση των προβλημάτων που αφορούν το σχολείο ως ενεργοί και υπεύθυνοι πολίτες. Κάνοντας πράξη τις αξίες της διαπολιτισμικής εκπαίδευσης προσπαθούν και καταφέρνουν την ισότιμη συμμετοχή όλων των μαθητών στο σύνολο των σχολικών διαδικασιών, συμμετέχουν σε πιλοτικά και καινοτόμα προγράμματα, όπως αυτά της ευέλικτης ζώνης και το Comenius, και ενδιαφέρονται για την επιμόρφωσή τους σε εκπαιδευτικά θέματα. Έτσι, δίνεται στους μαθητές η δυνατότητα να αλληλεπιδράσουν και να επικοινωνήσουν μεταξύ τους, να μάθουν τη συνεργασία και το σεβασμό στην ετερότητα, μέσα από το χορό, το τραγούδι, το θέατρο, τη ζωγραφική και τις φυσικές επιστήμες. Ταυτόχρονα, το σχολείο, σε μία προσπάθεια αναμόρφωσης της τοπικής κοινωνίας, βρίσκεται σε συνεργασία με πανεπιστημιακούς (Α.Π.Θ. και Δ.Π.Θ.) και δημοτικούς φορείς.
description: It is a fact that Greece, a country which in the past was traditionally an emigration- sending country, during the past decades has become a host country of repatriation and foreigners. The state, the education system as well as the Greek society proved to be unprepared in dealing effectively with the multicultural diversity -concerning the language, the religion, the nation, the race and the culture. In an effort to find solutions, new educational ideas and practices emerged. A democratic and civilized state respects diversity. Thus, intercultural education and training is considered to be the most suitable policy for the smooth integration of these diverse groups, as they are given the opportunity to participate actively in social life while maintaining their identity. Intercultural education, however, does not mean the uncritical acceptance of any specificity, manners and customs. Diverse groups must respect the shared values of their host country. The enactment of Law 2413/1996 stipulates the establishment of schools and intercultural education purposes that are served by them. However, the efforts and the good intentions of the state to provide equal opportunities for education and learning to all the children are considered inadequate. The study of the Intercultural Primary School of Sapes Komotini is intriguing due to the history of the region and its students who come from different religious and national backgrounds. Sappaioi was an ancient Thracian race who were located in the region from the 7th century BC. Some highlights in the history of the School in Sapes are: in 1920, the school was founded, during 1940-1945, the school was occupied by the Bulgarians and during 1991-1993 200 students, repatriated from the countries of the former USSR, enrolled in the school. Nowadays, the school numbers around 200 children who are Christian, Muslims, Greek, Pomaks, Roma, as well as repatriated and foreign students, coming mainly from Russia, Georgia, Armenia, Kazakhstan and Ukraine. After the research conducted and the thorough study of the school’s archives, it is apparent that teachers struggle to help solving the problems concerning the school: they are interested in training themselves, putting the values of intercultural education into practice and managing the equitable participation of all students in all school procedures. The students of this school are given the opportunity to interact and communicate with each other as well as to cooperate and respect diversity through dancing, singing, theatrical play, art and science. Additionally, the school collaborates with academics (AUTH and DUTh.) and municipal parties, in an attempt to reform the society. The needs in a school like the Intercultural School of Sapes are too many. Unfortunately, the teachers themselves cannot solve the problems. The continuous assistance on behalf of the state is imperative. It is urgent for the state to increase funding for education -concerning the technical equipment of schools, the training and recruiting of teachers, parents, psychologists and other social workers- as well as to reform the curriculum.